6.9.2022
RO
Jurnalul Oficial al Uniunii Europene
C 342/63 Miercuri, 16 februarie 2022
16.
invită Comisia să facă în așa fel încât procesul de aprobare a „substanțelor active” din pesticide să fie transparent și neafectat de conflicte de interese; constată că inițiativa cetățenească europeană „Salvați albinele și fermierii” a adunat peste un milion de semnături în întreaga UE și că această inițiativă solicită să se elimine treptat pesticidele sintetice în UE, să se ia măsuri de refacere a biodiversității, iar fermierii să fie sprijiniți să facă tranziția către o agricultură durabilă; solicită Ombudsmanului să continue investigarea sistemelor existente la nivelul UE pentru a se asigura că actualele politici și garanții procedurale din acest domeniu garantează cele mai înalte niveluri de protecție a sănătății umane și a mediului și că colectarea și examinarea dovezilor științifice sunt complet transparente și corecte și nu sunt afectate de conflicte de interese;
17. reamintește că în martie 2020 Ombudsmanul a închis o anchetă privind modul în care Comisia se asigură că experții științifici care o consiliază nu sunt în situația de conflict de interese; invită Comisia să își îmbunătățească procesele de evaluare a independenței experților științifici care o consiliază, inclusiv prin punerea în aplicare integrală a sugestiilor Ombudsmanului, formulate în urma anchetei sale cu privire la această chestiune, asigurându-se că experții în cauză nu se află în situații de conflict de interese;
18.
încurajează Ombudsmanul să lanseze o anchetă privind abordarea strategică a Comisiei în tratarea petițiilor, deoarece acțiunile sale, care se limitează doar la chestiunile pe care le consideră de importanță strategică sau care reflectă probleme structurale și care exclud așadar cazurile individuale, ar putea afecta dreptul cetățenilor de a depune petiții și dreptul la bună guvernare;
19. critică Comisia pentru faptul că nu a finalizat evaluarea impactului asupra dezvoltării durabile (SIA) înainte de încheierea negocierilor comerciale UE-Mercosur; reamintește poziția Parlamentului potrivit căreia efectele sociale și de mediu ale acordurilor de liber schimb trebuie evaluate în amănunt înainte de încheierea negocierilor comerciale;
20. critică decizia statelor membre care au deținut președinția Consiliului de a recurge la sponsorizarea din partea corporațiilor, deoarece atrage după sine prejudicii grave la adresa imaginii UE și subliniind totodată că este important ca pe viitor să se renunțe la orice fel de sponsorizare; consideră că este extrem de important să se adopte norme cât mai stricte care să împiedice astfel de practici pentru a apăra reputația și integritatea Consiliului și a UE în ansamblul său; invită statele membre să își onoreze obligația de a colabora în deplină transparență cu Ombudsmanul;
21. apreciază activitatea Ombudsmanului având scopul de a proteja dreptul de acces la documentele instituțiilor UE al cetățenilor Uniunii și de a pune la dispoziția cetățenilor documente în toate limbile oficiale ale UE; salută inițiativa Ombudsmanului privind procedura accelerată în legătură cu accesul la documente, cu scopul de a obține o decizie în cazul documentelor solicitate în termen de 40 de zile lucrătoare; subliniază că în 2020 durata medie de soluționare a plângerilor privind accesul public este de o treime din durata de dinainte de 2018, când a fost introdusă această procedură; consideră de o imensă însemnătate să se garanteze transparența și accesul public depline la documentele deținute de instituțiile UE pentru a asigura cele mai înalte niveluri de protecție a drepturilor democratice ale cetățenilor și încrederea lor în instituțiile UE; consideră că revizuirea Regulamentului (CE) nr.
1049/2001 (3) trebuie să aibă loc cu prioritate; regretă că legislația UE privind accesul la documente este foarte învechită, ceea ce îngreunează și activitățile Ombudsmanului pe această temă;
22.
aprobă angajamentul asumat în mod repetat de Ombudsman de a combate cazurile de tip „ușă turnantă”, printre care și cazul ABE, atitudine care a determinat agenția menționată să dea curs recomandărilor Ombudsmanului prin adoptarea unei noi politici de evaluare a restricțiilor și interdicțiilor aplicabile personalului după încetarea relațiilor de muncă, precum și prin introducerea unor noi proceduri de suspendare imediată a accesului la informații confidențiale pentru personalul care urmează să ocupe un alt loc de muncă;
23.
invită Ombudsmanul să își continue eforturile menite să asigure publicarea promptă a numelor tuturor funcționarilor UE implicați în cazuri de tip „uși turnante” și să garanteze transparența totală față de toate informațiile aferente;
24.
felicită Ombudsmanul pentru ancheta lansată asupra modului în care BEI a gestionat cererea fostului său vicepreședinte de a ocupa o poziție de conducere la societatea spaniolă Iberdrola, care a primit împrumuturi masive din partea BEI; critică BEI pentru că nu a dat curs solicitării Parlamentului de a include în Codul de conduită al Comitetului director al BEI dispoziții care să îi împiedice pe membrii săi să supravegheze acordarea de împrumuturi sau implementarea
(3)
Regulamentul (CE) nr.
1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, 31.5.2001, p. 43).